
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 


Καθορισμός χώρου για την ανέγερση φοιτητικής εστίας εντός του οι¬ 
κισμού Χίου (Ν. Χίου) στη θέση Άγιος Παντελεήμονας και καθο¬ 
ρισμός όρων και περιορισμών δόμησης αυτού . 1 

Έγκριση πολεοδομικής μελέτης περιοχής Γούβα του δήμου Πα- 
τρέων (Ν. Αχαΐας) ... 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Καθορισμός χώρου για την ανέγερση φοιτητικής εστίας εντός του οικι¬ 
σμού Χίου (Ν. Χίου) στη θέση Άγιος Παντελεήμονας και καθορι¬ 
σμός όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. Δ/τόςτης 17.7.1923 «περί σχεδίων πόλεων 
κ.λ.π.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 1, 3, 9 και 29. 

2. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 7, 8 (παρ. 1) και 9 όπως 
τροποποιήθηκαν με το άρθρο 13 του Ν. 1647/1986 «Οργανισμός 
Κτηματολογίου και Χαρτογραφήσεων Ελλάδας (ΟΚΧΕ) και άλλες σχε¬ 
τικές διατάξεις» (ΦΕΚ 141/Α). 

3. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. ι 

4. Την υπ’ αριθ. Τ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

5. Την υπ’ αριθ. Υ. 1436/15.10.1987 απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β/16.10.1987). 

6. Την υπ’ αριθ. 38/1987 γνωμοδότηση του Δημοτικού Συμβου¬ 


λίου Χίου. 

7. Την υπ’ αριθ. 328/1986 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

8. Την υπ’ αριθ. 159/1988 γνωμοδότηση του Συμβουλίου της Επι¬ 
κράτειας με πρόταση του. Αναπληρωτή Υπουργού Πέριβάλλοντος, Χω¬ 
ροταξίας και Δημοσίων Έργων, αποφασίζουμε: 

Εγκρίνεται τοπικό ρυμοτομικό σχέδιο για τον καθορισμό χώρου για 
την ανέγερση φοιτητικής εστίας σε περιοχή που βρίσκεται εντός του οι¬ 
κισμού Χίου (Ν. Χίου) στη θέση Άγιος 'Παντελεήμονας, όπως φαίνεται 
με στοιχεία Α, Β, Γ, Δ, Ε, Ζ, Η, Θ, I, Κ, Λ, Μ, Ν, Ξ, Ο, Π, Ρ, Σ, Τ, Υ, 
Φ, X, Ψ, Ω, Α στο σχετικό πρωτότυπο διάγραμμα σε κλίμακα 1:2.000 
που θεωρήθηκε από τον Προϊστάμενο της Διεύθυνσης Πολεοδομικών 
Εφαρμογών με την υπ’ αριθ. 20709/1988 πράξη του και που συνο¬ 
πτικό του αντίτυπο δημοσιεύεται με το παρόν διάταγμα. 

Άρθρο 2. 

Οι όροι και περιορισμοί δόμησης του παραπάνω χώρου καθορίζονται 
ως εξής: 

1. Μέγιστο ποσοστό κάλυψης: τριάντα πέντε τοις εκατό (35%) της 
επιφάνειας του χώρου. 

2. Συντελεστής δόμησης: οκτώ δέκατα (0,8). 

3. Μέγιστο επιτρεπόμενο ύψος των κτιρίων ένδεκα (11) μέτρα, με- 
τρούμενο από το φυσικό ή διαμορφωμένο έδαφος. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του παρόντος δια¬ 
τάγματος. 


Αθήνα, 15 Απριλίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 


Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ,ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


(2) 

Έγκριση πολεοδομικής μελέτης περιοχής Γούβα του δήμου Πατρέων 
(Ν. Αχαΐας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το Ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των του Ταμείου Νομικών» (ΦΕΚ 4/Α) και ειδικότερα τα άρθρα 6 
(παρ. 1, 4, 5 και 6) και 7 (παρ. 1, 2 και 4). 

2. Τις διατάξεις του Ν. Δ/τοςτης 17.7.1923 «περί σχεδίων πόλεων 
κλπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρο: 1, 2, 3, 9 και 29. 

3. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6 (παρ. 1), 7, 8, 9 και 16 
όπως τροποποιήθηκαν με το άρθρο 13 του Ν. 1647/1986 «Οργανι¬ 
σμός Κτηματολογίου και Χαρτογραφήσεων Ελλάδας (ΟΚΧΕ) και άλ¬ 
λες σχετικές διατάξεις» (ΦΕΚ 141/Α). 

4. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

5. Την υπ' αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

6. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

7. Την υπ’ αριθ. 59433/2550/1986 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση Γενικού Πο- 
λεοδομικού Σχεδίου (Γ.Π.Σ.) Πατρών, Αγ. Γεωργίου, Ρίου (κοινότ. 
Αγ. Γεωργίου), Παραλίας (κοινότ. Παραλίας), Δεμενίκων (κοινότ. Σα- 
ραβαλίων) Ν. Αχαΐας» (ΦΕΚ 1061 /Δ/1986). 

8. Την υπ’ αριθ. 75692/3844/1987 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων «Χαρα¬ 
κτηρισμός ως πυκνοδομημένου τμήματος της πολεοδομικής ενότητας 
«Γούβα» του δήμου Πατρέων (Ν. Αχαΐας)». 

9. Τις υπ’ αριθ. 23, 32 και 425/1987 γνωμοδοτήσεις του δημοτι¬ 
κού συμβουλίου Πατρέων. 

10. Την υπ’ αριθ. 1 (πρακτ. 17) 25.9.87 γνωμοδότηση του Συμ¬ 
βουλίου Χωροταξίας, Οικισμού και Περιβάλλοντος Νομού Αχαΐας. 

11. Τις υπ’ αριθ. 14/1988 και 231/1988 γνωμοδοτήσεις του Συμ¬ 
βουλίου της Επικράτειας, με πρόταση του Αναπληρωτή Υπουργού Πε¬ 
ριβάλλοντος, Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο της περιοχής Γούβας του δήμου 
Πατρέων (Ν. Αχαΐας) που είναι οικισμός προϋφιστάμενος του έτους 
1923 ως εξής: 

I) Το τμήμα που έχει χαρακτηρισθεί ως πυκνοδομημένο με την υπ’ 
αριθ. 75692/3844/1987 απόφαση του Αναπληρωτή Υπουργού Περι¬ 
βάλλοντος, Χωροταξίας και Δημοσίων Έργων με τις διατάξεις του Ν. 
Δ/τος της 17.7.1923. 

II) Το αραιοδομημένο τμήμα του με τις διατάξεις του Ν. 1337/ 
1983, και 

III) Καθορίζονται οικοδομήσιμοι χώροι, οδοί, πεζόδρομοι, κοινόχρη¬ 
στοι χώροι, χώροι στάθμευσης, χώροι πλατειών, χώρος κτιρίου στάθ¬ 
μευσης,παιδικού σταθμού, παιδικής χαράς - δημοτικού σχολείου, όπως 
οι ρυθμίσεις αυτές φαίνονται στα σχετικά τέσσερα (4) χρωματισμένα 
πρωτότυπα διαγράμματα σε κλίμακα 1:1000 που θεωρήθηκαν από τον 
Προϊστάμενο της Διεύθυνσης Πολεοδομικών Εφαρμογών με την υπ’ 
αριθ. 30117/1388/1988 πράξη του και που συνοπτικά τους αντίτυπα 
δημοσιεύονται με το παρόν διάταγμα. 

Άρθρο 2. 

Εγκρίνεται, όπως διοιτυπώνεται στα επόμενα άρθρα, ο πολεοδομικός 
κανονισμός της περιοχής της οποίας το πολεοδομικό σχέδιο εγκρίνεται 


με το άρθρο 1 περίπτωση II του παρόντος και καθορίζονται οι όροι και 
περιορισμοί δόμησης του πυκνοδομημένου τμήματος του οικισμού προ 
του έτους 1923 που επίσης το σχέδιο εγκρίνεται με το άρθρο 1 περί¬ 
πτωση I του παρόντος. 

Άρθρο 3. 

Στους οικοδομήσιμους χώρους επιτρέπεται η χρήση αμιγούς κατοι¬ 
κίας όπως προσδιορίζεται με το άρθρο 4 του Π. Δ/τος 81/1980 (ΦΕΚ 
27/Α). 

Άρθρο 4. 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους τεσσάρων (4) και έξη (6) μέτρων όπως φαίνεται στα ίδια 
διαγράμματα. 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται ως εξής: 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα τα οικόπεδα τα οποία: α) κατά τη δημοσίευση του 
παρόντος διατάγματος έχουν: 

- Ελάχιστο πρόσωπο: έξη (6) μέτρα. 

- Ελάχιστο εμβαδόν: εκατό (100) τ.μ. 

β) Βρίσκονται στο αραιοδομημένο τμήμα του οικισμού εφόσον προκύ¬ 
πτουν από την οριστική πράξη εφαρμογής της πολεοδομικής μελέτης ή 
προέρχονται από τις εισφορές σε γη σύμφωνα με το άρθρο 8 του Ν. 
1337/1983 εφόσον έχουν: 

- Ελάχιστο πρόσωπο: έξη (6) μέτρα. 

- Ελάιστο εμβαδόν: εκατό (100) τ.μ. 

γ) Βρίσκονται εντός των ορίων του πυκνοδομημένου τμήματος του 
οικισμού προΰφισταμένου του έτους 1923 με όποιες διαστάσεις είχαν 
κατά την 2.7.1968 ημέρα δημοσίευσης του από 15.6.1968 Β. Δ/γμα 
(ΦΕΚ 111/1968). 

3. Επιπλέον των προϋποθέσεων των παραγράφων 1 και 2 τα οικό¬ 
πεδα θεωρούνται άρτια και οικοδομήσιμα στο οικοδομήσιμο τμήμα τους 
εγγράφεται κάτοψη κτιρίου με ελάχιστη επιφάνεια πενήντα (50) μ 2 και 
ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων εβδομήντα τοις εκατό 
(70%). 

5. Μέγιστος συντελεστής δόμησης: οκτώ δέκατα (0,8). 

' 6. α) Κατ’ εξαίρεση της προηγουμένης παραγράφου 5 ορίζεται συ¬ 
ντελεστής δόμησης 1,20 για τα οικόπεδα του αραιοδομημένου τμήμα¬ 
τος του οικισμού, εμβαδού μικρότερου των 150 μ 2 , εφόσον η συνολική 
επιφάνεια ορόφων δεν υπερβαίνει τα 120 μ 2 . Η εξαίρεση αυτή έχει εφαρ¬ 
μογή σε οικόπεδα που έχουν προκόψει από κατάτμηση μέχρι της 
10.3.1982 αφού αφαιρεθεί -Λ εμβαδόν της εισφοράς σε γη σύμφωνα με 
το Ν. 1337/1983. 

β) Συντελεστής δόμησης 1,20 για οικόπεδα του πυκνοδομημένου οι¬ 
κισμού προ του έτους 1923 εμβαδού μικρότερου των 200 μ 2 εφόσον η 
συνολική επιφάνεια ορόφων δεν υπερβαίνει τα 160 μ 2 . 

7. Μέγιστο επιτρεπόμενο ύψος των κτιρίων οκτώ και μισό (8,5) μέ¬ 
τρα, το οποίο προσαυξάνεται κατά 1,5 μέτρο για την κατασκευή στέ- 

ττκ- 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 13 Μαΐου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 


Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ,ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

